# วิธีพูดกับเด็ก ๆ เกี่ยวกับวัคซีน COVID-19

ปรับปรุงข้อมูลล่าสุด: 8 สิงหาคม 2022

เด็กอายุ 6 เดือนถึง 4 ปีบางคนที่มีภูมิคุ้มกันบกพร่องรุนแรง หรือมีความทุพพลภาพ และคนที่มีภาวะสุขภาพซับซ้อนและ/หรือหลายอย่างซึ่งเมความเสี่ยงต่อการติดเชื้อ COVID-19 รุนแรงได้รับแนะนำให้รับการฉีดวัคซีนด้วย เป็นเรื่องธรรมชาติที่ลูกของคุณจะอยากรู้อยากเห็น และมีคำถามมากมายเกี่ยวกับการฉีดวัคซีน COVID-19 นี่คือคำแนะนำบางประการสำหรับพูดกับลูก ก่อนและหลังพวกเขาได้รับวัคซีน

สำคัญที่คุณต้องติดตามข้อมูลล่าสุดเกี่ยวกับ คำแนะนำที่มีอยู่บนเว็บไซต์กร[ะทรวงสาธารณสุขและการดูแลผู้สูงอายุ (Department of Health and Aged Care)](https://www.health.gov.au/)

นอกจากนี้ คุณยังสามารถปรึกษาเกี่ยวกับสิ่งที่คุณวิตกกังวล หรือคำถามเกี่ยวกับการฉีดวัคซีน COVID-19 ที่คุณมี กับผู้ให้ภูมิคุ้มกันของคุณหรือแพทย์ของคุณ ก่อนที่ลูกของคุณจะได้รับวัคซีนด้วยก็ได้

สำคัญที่คุณฟังคำตอบของพวกเขาและยอมรับความกลัวการฉีดวัคซีนของพวกเขา

* บอกสิว่าถึงเวลานี้หนูรู้อะไรมาบ้างเกี่ยวกับวัคซีน COVID-19
* หนูเคยฉีดวัคซีนมาก่อนไหม?

## น่าจะเป็นไปได้ว่าลูกของคุณได้ฉีดวัคซีนมาก่อนแล้ว และมันอาจไม่ได้เลวร้ายอะไรนัก

อธิบายสิ่งที่คุณรู้เกี่ยวกับวัคซีน COVID-19 อย่างซื่อสัตย์และด้วยวิธีที่เหมาะสมกับอายุของเด็ก

พึงระลึกว่าเด็กรับสัญญาณทางอารมณ์จากผู้ใหญ่ ดังนั้นการพูดถึงความกลัวมากเกินไปอาจไม่สร้างสรรค์และอาจทำให้บุตรหลานของคุณไม่สบายใจได้

อธิบายว่าแพทย์หรือผู้ประกอบวิชาชีพทางการแพทย์ จะถามคำถามลูกของคุณบ้าง และอธิบายว่าลูกของ คุณจะได้รับการฉีดยาเข้าในแขน (หรือขาหากพวกเขาอายุ 6 เดือนหรือต่ำกว่า 5 ปี) ซึ่งพวกเขาจะรู้สึกถูกเข็มแทงนิดหนึ่ง และหลังจากนั้นตรงที่เข็มแทงลงไปอาจจะปวดบ้างเล็กน้อย สร้างความมั่นใจให้ลูกด้วยการบอกพวกเขาว่า เป็นเรื่องปกติที่ตรงที่เข็มแทงลงไปนั้นจะปวดเล็กน้อยและนั่นหมายความว่ายากำลังทำงาน

หากลูกของคุณดูกังวลเกี่ยวกับการฉีดวัคซีน พยายามสำรวจความรู้สึกของพวกเขาให้มากขึ้นหรือขอคำแนะนำเพิ่มเติมได้จากแพทย์ของคุณ หากจำเป็น

## ตอบคำถามของลูกของคุณ

มีคำตอบที่เป็นมิตรกับเด็กพร้อมสำหรับคำถามใด ๆ ที่ลูกของคุณอาจมี นี่คือคำถามและคำตอบหลัก ๆ ที่อาจช่วยคุณได้ในการสนทนานี้:

ใช้ตัวอย่างจริง เช่น การปกป้องปู่ย่าตายายของเด็ก และการสามารถทำสิ่งต่าง ๆ ต่อไปได้ เช่นการไปเรียน และเล่นกีฬาเป็นทีม หากคุณคิดว่านี่จะช่วยได้

ในออสเตรเลีย หน่วยงานหนึ่ง ได้ทำการทดสอบวัคซีนอย่างละเอียดถี่ถ้วน ที่ทำให้มั่นใจว่ายาทุกอย่าง ปลอดภัย วัคซีนเหล่านี้จะไม่ถูกนำมาให้ผู้คน หากมันไม่ปลอดภัย

หากลูกของคุณกลัวเข็มฉีดยา เทคนิคการเตรียมพร้อมและการเบี่ยงเบนความสนใจที่มีประสิทธิผลนั้น เป็นเรื่องสำคัญ

สำหรับเด็กอายุ 5 ปีขึ้นไป อาจช่วยได้ที่จะไป สถานที่ขนาดเล็กกว่าที่เด็กมีความคุ้ยเคยมากกว่า เช่น ร้านขายยาหรือคลินิกแพทย์จีพีในท้องถิ่น สถานที่ฉีดวัคซีนขนาดใหญ่อาจเอะอะวุ่นวาย และเพิ่มความ กังวลใจ

นำของเล่นหรือหนังสือที่ลูกของท่านชอบไปด้วย เพื่อสร้างประสบการณ์และการเบี่ยงเบนความสนใจ เชิงบวก

แจ้งผู้ให้บริการของคุณทราบล่วงหน้า หากลูกของคุณกลัวเข็มฉีดยา เพื่อพวกเขาจะได้เก็บเวลาไว้ให้ เพียงพอและมั่นใจว่าการฉีดวัคซีนจะไม่เป็นไปด้วยความเร่งรีบหรือการถูกบังคับ

คณสามารถไปที่เว็บไซต์กร[ะทรวงสาธารณสุขและการดูแลผู้สูงอายุ (Department of Health and Aged Care)](https://www.health.gov.au/initiatives-and-programs/covid-19-vaccines/translations) ที่ [www.health.gov.au](http://www.health.gov.au) เพื่อดูข้อมูลเพิ่มเติมเกี่ยวกับวัคซีน

นอกจากนี้ คุณสามารถโทรสายให้ความช่วยเหลือเกี่ยวกับโรคติดเชื้อไวรัสโคโรน่าและวัคซีน COVID-19 แห่งชาติ (National Coronavirus and COVID-19 Vaccine Helpline) ที่หมายเลข **1800 020 080** กด 8 สำหรับบริการล่ามฟรี

หากคุณหูหนวกหรือมีความบกพร่องทางการได้ยินหรือทางการพูด คุณสามารถโทรถึงบริการถ่ายทอดการสื่อสารแห่งชาติ (National Relay Service) ที่หมายเลข **133 677**